**STRUČNJACI (AD 6) za medije i digitalne komunikacije**

**Vaša karijera za našu Europsku uniju.**

**Vaše komunikacijske vještine naš su most prema građanima EU-a.**

Dobri ste u razvoju, planiranju i provedbi komunikacijskih strategija i kampanja? Smatrate se osobom za digitalno doba? Oduvijek ste željeli organizirati konferenciju za medije pred velikom skupinom stranih novinara? Želite raditi u multikulturnoj sredini EU-a i utjecati na život više od 500 milijuna Europljana? Onda bi posao specijalista za komunikacije u institucijama EU-a mogao biti za vas.

Rad specijalista za komunikacije zahtijeva analitičke i rukovoditeljske vještine. Imat ćete širok raspon poslova kao što su:

* organiziranje konferencija za medije i intervjua te informiranje novinara
* praćenje medijske pokrivenosti
* odnosi s građanstvom, dionicima i predstavnicima medija
* definiranje i provedba strategija poboljšanja korisničkog okruženja
* oblikovanje medijske strategije, uz temeljito poznavanje medijskog prostora
* izvođenje digitalnih projekata i upravljanje njima

Za prijavu za to radno mjesto morate temeljito vladati (na razini C1) jednim od službenih jezika EU-a. Uz to morate znati engleski ili francuski jezik na zadovoljavajućoj razini (B2). Morate imati sveučilišnu diplomu iz područja komunikacija nakon koje ste stekli najmanje 3 godine relevantnog radnog iskustva. Možete se prijaviti i ako imate sveučilišnu diplomu iz bilo kojeg područja nakon koje ste stekli najmanje 6 godina relevantnog radnog iskustva u medijima, odnosima s javnošću ili komunikacijama.

Institucije EU-a nude sveobuhvatan paket primanja, a novozaposlenom osoblju pružaju podršku i pomoć pri preseljenju.

Imate li odgovarajući profil i snažnu motivaciju za rad za EU,

prijavite se na *web*-mjestu [**eu-careers.eu**](https://epso.europa.eu/) od **12. listopada** do **14. studenoga 2017.** (do 12:00 prema briselskom vremenu).

Referentni broj natječaja: EPSO/AD/347/17

Portal EU Careers možete pratiti na [Facebooku](https://www.facebook.com/EU.Careers.EPSO/), [Twitteru](https://twitter.com/eu_careers), [LinkedInu](https://www.linkedin.com/company/eu-careers), [Instagramu](https://www.instagram.com/eucareers/) i [YouTubeu](https://www.youtube.com/user/EUCareers).